
[bookmark: _Toc430935356][bookmark: _Toc22495429][bookmark: _Toc55460314][bookmark: _Toc118266006][bookmark: _Toc226625862]I. Sarrera
Mélidako Udalaren osoko bilkurak, 2023ko ekainaren 28an egindako saioan, Kontuen Ganberari Mélidako Udalaren (aurrerantzean, udala) 2019-2023 aldiko kontu orokorraren fiskalizazioa eskatu zion. 
Eskaerari erantzuteko, Kontuen Ganberak, abenduaren 20ko 19/1984 Foru Legearekin bat etorriz, 2023ko ekitaldiko kontu orokorraren finantza fiskalizazioa jaso zuen 2024ko fiskalizazio-programan, baita, harekin batera, legezkotasuna betetzeari buruzko fiskalizazioa ere. 
Landa-lana bi teknikarik, auditoretza-teknikari batek eta auditore batek osatutako lantaldeak egin du, eta Ganberako zerbitzu juridiko, informatiko eta administratiboen lankidetza ere izan dute.
Lanaren emaitzak jakinarazi egin zitzaizkion Mélidako Udaleko alkateari, alegazioak aurkez zitzan, Nafarroako Kontuen Ganberari buruzko abenduaren 20ko 19/1984 Foru Legearen 11. artikuluak ezarritakoari jarraituz.
Epea amaituta, Mélidako Udaleko alkatetzak alegazioak aurkeztu ditu. Alegazioak, behin aztertuta, txostenean jaso dira Kontuen Ganbera honen erantzunarekin batera, eta, horrenbestez, txostena behin betikotzat jotzen da.
Txostenaren diru-zenbatekoei dagokienez, biribildu egin dira, zentimorik ager ez dadin. Datuek zenbateko zehatz bakoitza biribilduta adierazten dute, eta ez biribildutako datuen batura. Ehunekoak ere balio zehatzen gainean kalkulatuta daude, eta ez biribildutako balioen gainean. 
[bookmark: _Toc22495430][bookmark: _Toc55460315]

[bookmark: _Toc22495431][bookmark: _Toc55460316][bookmark: _Toc118266007][bookmark: _Toc226625863][bookmark: _Toc430935359]II. Fiskalizazioaren helburuak eta norainokoa
Gure lanaren xedea izan da gai hauei buruzko iritzia ematea:
·  Ea kontu orokorrak, alderdi adierazgarri guztietan, irudi fidela ematen duen 2023ko abenduaren 31ko ondareari, finantza-egoerari, aurrekontu-likidazioari eta emaitza ekonomikoari buruz, aplikatzekoa den arau-esparruari jarraikiz eta, bereziki, bertan jasota dauden kontabilitate- eta aurrekontu-printzipio eta -irizpideei jarraikiz.
·  Ea udalak 2023ko ekitaldian zehar egindako jarduerak eta aurrekontu- eta finantza-eragiketak eta kontu orokorrean jasotako informazioa bat datozen, alderdi adierazgarri guztietan, funts publikoen kudeaketari aplikatzekoa zaion araudiarekin.
Honako hauek osatzen dute lanaren norainokoa:
·  2023ko ekitaldiko[footnoteRef:1] kontu orokorra, zeinaren edukia baita aurreikusita dagoena irailaren 21eko 273/1998 Foru Dekretuan, Nafarroako Toki Administraziorako Kontabilitate Bakuneko Jarraibidea onesten duen horretan.  [1:  Ez dago jasota osoko bilkurak kontu orokorra onetsi duenik.] 

·  5. gehigarrian adierazitako laginetan jasotako eragiketak.
[bookmark: _Toc22495432]Atzerapen nabarmenak izan dira Udalak Ganberari igorritako agiriei dagokienez. Landa-lanean, auditore taldeak eskatutako informazioaren eta agirien zati adierazgarri bat ez zuten igorri, nahiz eta lau alditan eskatu, erantzunik jaso gabe. Agiri horietako gehienak (158 agiri guztira) txostenaren zirriborroa eztabaidatzeko fasean aurkeztu zituzten azkenean. 
Fiskalizazioaren denbora-norainokoak 2023ko ekitaldia hartzen du, baina beste ekitaldi batzuei buruz ere egin dira behar ziren egiaztapenak, ezarritako helburuak hobeki lortzeko.
[bookmark: _Toc55460317][bookmark: _Toc118266008]

[bookmark: _Toc226625864]III. Iritzia
[bookmark: _Toc170383401][bookmark: _Toc226625865][bookmark: _Toc55460318][bookmark: _Toc430935360][bookmark: _Toc22495433]III.1 Fiskalizazio finantzarioko iritzia ukatzea  
Nafarroako Kontuen Ganberak, abenduaren 20ko 19/1984 Foru Legeak esleitzen dizkion eskumenak erabiliz, organo eskuduna da Mélidako Udalaren kontu orokorrak fiskalizatzeko. Honako hauek osatuta daude kontu horiek: 2023ko abenduaren 31ko balantzea, emaitza ekonomiko eta ondarezkoaren kontua, aurrekontuko likidazioaren egoera-orria, eta data horretan bukatutako ekitaldiari dagokion memoria.
Ez dugu iritzirik ematen Mélidako Udalaren 2023ko abenduaren 31ko kontu orokorren gainean. “Iritzi finantzarioari buruzko iritzia ukatzearen oinarria” atalean deskribatutako egitatearen eragin arrunt nabarmena dela eta, ezin izan dugu auditoretzaren ebidentziarik lortu, kontu orokorrei buruzko auditoretzaren iritzi bat emateko oinarri nahikoa eta egokia ematen digunik.
[bookmark: _Toc170383402][bookmark: _Toc226625866]III.2 Legedi-betetzearen fiskalizazioari buruzko iritzia, aurkakoa
Nafarroako Kontuen Ganberak, abenduaren 20ko 19/1984 Foru Legeak esleitzen dizkion eskumenak erabiliz, fiskalizatu egin du ea Mélidako Udalak 2023ko ekitaldian legezkotasuna bete duen.
Gure ustez, gure txostenaren “Legedi-betetzeari buruzko iritziaren oinarria” atalean azaldutako alderdiek eragin arrunt handia dutenez, Mélidako Udalaren 2023ko ekitaldiko kontu orokorrean islatutako jarduerak, aurrekontu- eta finantza-eragiketak eta informazioa ez datoz bat funts publikoen kudeaketari aplikatzekoa zaion araudiarekin.


[bookmark: _Toc118266011][bookmark: _Toc226625867]IV. Iritziaren oinarria 
[bookmark: _Toc226625868][bookmark: _Toc170383404]IV.1 Fiskalizazio finantzarioari buruzko iritzia ukatzearen oinarria  
· Udalak ez du barneko kontrol sistemarik egindako eragiketak behar bezala erregistratu eta kontabilizatzeko, eta egoera-orri finantzarioetan egoki islatzeko.
· Ez dago ondasunen eta eskubideen inbentario baloratu baten berririk. 2023an 1,41 milioi euroko inbertsioak exekutatu ziren; halere, balantzeko ibilgetuaren epigrafean zero euroko saldoa ageri da.
· 21 lotura-poltsa gainditu dira (509.444 euro guztira); hau da, 2023ko betebehar onartu guztien ehuneko 17.
· Ekitaldi itxietako kobratu gabeko eskubideen saldoan ez dira ageri gutxienez 2018 baino lehenagoko saldoko 28.918 euro, baina agentzia exekutiboa 2004ko ekitalditik kobratu gabe dauden zorren kobrantza kudeatzen ari da[footnoteRef:2].  [2:  Guztizko zenbatekoaren ehuneko 25 2018 baino lehenagoko ekitaldietatik dator.] 

· Ez da egin ukitutako finantzaketaren desbideratzeen jarraipenik, ezta baliabide atxikiena ere, 4. apendizean zehaztutakoaren arabera. 
Ondorioz, ezin izan dugu zehaztu horrek zer ondorio dituen Mélidako Udalaren 2023ko ekitaldiko kontu orokorraren gainean.
[bookmark: _Toc226625869]IV.2 Legedi-betetzearen fiskalizazioari buruzko aurkako iritziaren oinarria
·  Udalak ez du barneko kontrol sistemarik araudi aplikagarria betetzea bermatzen duenik.
·  Epe exekutiboan ez zaio agentzia exekutiboari 2020-2023 aldiko zorrik igorri kudeatu eta kobratzeko[footnoteRef:3], alde batera utzita herri-lurrei eta isunei buruzkoak, eta horrek kudeatu ez ziren 2020ko zorrak preskribatzea ekarri du. Ezin izan dugu haien zenbatekoa zenbatu. [3:  Udalak adierazi digunez, 2022tik 2025era bitartean kobratu gabeko zorra 2026an igorri zaio agentzia exekutiboari. ] 

· Aurrekontuko 104.742 euroko aldaketa baten espedientea aztertuta, haren izaeraren sailkapenean eta zenbatekoan inkoherentziak antzeman dira ebazpenen, kontu-hartzailetzaren txostenaren eta kontabilitateko erregistroaren artean. Era berean, alkatetzak aurrekontua betearazteko oinarriei jarraikiz onetsi zuen, baina aplikatu beharreko foru-araudiaren aurkakoak dira, eta aldaketa, horrenbestez, eskumenik ez duen organoak onetsi zuen.
·  Aztertutako lau kontratazio-espedienteetatik hirutan kontu-hartzailetzaren txostenek aurrekontuko kontsignazio nahikoa dagoela adierazten dute; nolanahi ere, adierazitako aurrekontu-aplikaziorik ez dago edo haren lotura-poltsako kreditua ez da aski.
·  Aztertutako hornidura elektrikoaren kontratuan, 1,13 milioi euroan adjudikatuta, zenbait ez betetze antzeman ditugu; besteak beste, baldintza-agirien edukiari, publizitateari eta kontratuaren formalizazioari buruzkoak. 4. apendizean zehaztuta daude: 
·  Udalak salbuespena onetsi eta aplikatu zuen eraikuntzen, instalazioen eta obren gaineko zergan (aurrerantzean, EIOZ), 3.000 eurotik beherako obretarako, indarrean den araudiaren kontra.
·  Udalak ehuneko 1,5eko indizea[footnoteRef:4] onetsi zuen jarduera ekonomikoen gaineko zergarako (aurrerantzean, JEZ), indarrean dagoen araudiak ezarritako 1,4tik gorakoa. [4:  2026ko ekitaldian araudia egokitu da] 

·  Munta txikiko kontratu gisa izapidetu dira segidako zerbitzu-emateak eta hornidura errepikakorrak, nahiz eta horien balio zenbatetsiak gainditu egiten duen araubide horren bidez izapidetuak izateko onartzen den gehieneko zenbatekoa. Oker izapidetutako gastua, gutxienez ere, 39.056 eurokoa izan da.
Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, legezkotasuna betetzeari buruzko fiskalizazioen gaineko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio gida praktikoak (GPF-OCEX) erabili ditugu. Arau horien indarrez ditugun erantzukizunak aurrerago deskribatzen dira, txosteneko “Kontuen Ganberaren erantzukizunak” atalean, hain zuzen ere. 
Legedi-betetzeari buruzko gure fiskalizazioari aplikatzekoak zaizkion etika-eskakizunarekin eta independentzia defendatzearen eskakizunarekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala. 
Gure ustez, lortu dugun auditoria-ebidentziak oinarri nahikoa eta egokia eskaintzen du betetzeari buruzko gure fiskalizazio-iritzi negatiboari eusteko. 


[bookmark: _Toc118266014][bookmark: _Toc226625870]V. Auditoretzako gai giltzarriak
Auditoretzako gai giltzarri dira gure iritzi profesionalaren arabera esanahi handiena izan dutenak aztertutako aldiko Kontu Orokorrari egin diogun fiskalizazioan. Gai horiek Kontu Orokorraren osotasunari buruzko gure auditoretzaren testuinguruan eta Kontu Orokorrari buruzko gure iritzia taxutzerakoan jorratuak izan dira, eta ez goaz bereiz adieraztera afera horiei buruzko iritzirik.
Salbu eta txosten honetako “Fiskalizazio finantzarioari buruzko iritzia ukatzearen oinarria” atalean eta “Legezkotasunari buruzko aurkako iritziaren oinarria” ataletan azaldutako gaiak, ez dugu gure fiskalizazioan funtsezkotzat jotako ezein gairen berri ematen.


[bookmark: _Toc118266015][bookmark: _Toc226625871]VI. Beste gai batzuei buruzko paragrafoa
Ez dago jasota entitatearen Osoko Bilkurak 2023ko kontu orokorra onetsi duenik.
[bookmark: _Toc118266016]

[bookmark: _Toc226625872]VII. Mélidako Udalaren erantzukizuna
Udaleko idazkaritza/kontu-hartzailetza da kontu orokorra egiteko ardura duena. Halako moduz egin behar du non leialki irudikatuko baititu entitatearen aurrekontu-likidazioa, ondarea, finantza-egoera eta emaitzak, entitateari aplikatzekoa zaion finantza-informazio publikoaren arloko araudia beterik. 
Udaleko gobernu- eta administrazio-organoek bermatu behar dute, halaber, aipatutako kontuetan islatutako jarduerak, aurrekontu- eta finantza-eragiketak eta informazioa bat datozela aplikatu beharreko araudiarekin.
Udalaren erantzukizuna da, gainera, beharrezkotzat jotzen dituen barne-kontroleko sistemak ezartzea, bermatu ahal izateko Kontu Orokorrean ez dagoela iruzurraren edo erroreen ondoriozko oker materialik eta egindako jardueran ez dagoela lege-urratzerik.


[bookmark: _Toc118266017][bookmark: _Toc226625873]VIII. Nafarroako Kontuen Ganberaren erantzukizuna
[bookmark: _Toc226625874]VIII.1 Kontuen Ganberaren erantzukizuna fiskalizazio finantzarioan
Fiskalizazio finantzarioan, gure erantzukizuna da entitatearen kontu orokorrak fiskalizatzea indarrean dagoen kontuen auditoretza-jarduera arautzen duen araudiari jarraikiz, eta auditoretza-txostena egitea.
Alabaina, gure txostenaren “Iritzia ukatzearen oinarria” atalean deskribatutako kontuen adierazgarritasuna dela eta, ezin izan dugu auditoretza-ebidentziarik lortu, oinarri nahikoa eta egokia ematen duenik urteko kontu hauen auditoretza finantzarioko iritzia emateko.
Entitatearekiko independenteak gara, kontu orokorrei buruzko gure fiskalizazioan aplikatu behar diren etika-alorreko eta independentziaren defentsaren alorreko baldintzek ezartzen duten bezala, fiskalizazio publikoko jarduerari buruzko araudiak eskatzen duenez gero.
[bookmark: _Toc226625875]VIII.2 Nafarroako Kontuen Ganberaren erantzukizuna legedi-betetzeari buruzko fiskalizazioan.
Legedi-betetzeari buruzko fiskalizazioan, honako hauek dira gure helburuak: arrazoizko ziurtasun bat lortzea 2023ko ekitaldian Udalak gai fiskalizatuetan egindako jardueretan ez-betetze adierazgarririk ez egoteaz, eta legedi-betetzeari buruzko fiskalizazio-txosten bat egitea, gure iritzia jasotzen duena.
Arrazoizko ziurtasuna ziurtasun-maila handia da, baina ez du bermatzen fiskalizazio publikoaren jarduerari buruzko araudia betez eginiko fiskalizazio batek beti aurkituko duenik ez-betetze adierazgarri bat, halakorik badagoenean. Ez-betetzeak iruzur edo akatsen ondorio izaten ahal dira, eta materialtzat jotzen dira Kontuen Ganbera honen irizpideak aplikatuta. 
Kanpo-kontroleko organoen fiskalizazio-jarduerari buruzko araudia betez egindako fiskalizazio baten atal gisa, gure irizpide profesionala aplikatzen dugu, eta eszeptizismo profesionaleko jarrerari eusten diogu auditoretza osoan zehar. Gainera: 
· Iruzur edo akatsen ondoriozko ez-betetze adierazgarriak izateko arriskuak identifikatu eta balioesten ditugu, auditoretza-prozedurak taxutzen eta aplikatzen ditugu arrisku horiei erantzuteko, eta gure iritziari oinarria emateko behar besteko eta behar bezalako auditoretza-ebidentzia lortzen dugu. Iruzurraren ondoriozko ez-betetze aipagarri bat ez atzemateko arriskua handiagoa da errorearen ondoriozkoa denean baino; izan ere, iruzurra dagoenean baliteke tartean izatea kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea. 
· Fiskalizaziorako garrantzitsua den barne-kontrolaren ezagutza ez dugu erakundearen barne-kontrolaren eraginkortasunaren inguruko iritzia emateko helburuarekin eskuratzen, baizik eta, egoera zein den kontuan hartuta, egokiak diren ikuskaritza-prozedurak diseinatzeko. 
· Ebaluatzen dugu ea prozedurak egokiak diren, eta ea kudeaketa-organoak emandako informazioa arrazoizkoa den. 
Entitatearen gobernu-organoarekin harremanetan jartzen gara helburu izanda, besteak beste, planifikaturiko auditoretza proben irismenaz, proba horiek egiteko uneaz eta auditoretzaren aurkikuntza adierazgarriez jardutea, bai eta fiskalizazioan zehar barne-kontrolean identifikatzen dugun edozein hutsune adierazgarriri dagokionez ere. Entitatearen gobernu-organoari jakinarazi zaizkion gorabeheren artean, zehazten dugu zein izan diren betetzearen fiskalizazioan munta handienekoak eta, horrenbestez, auditoretzaren gai giltzarriak.


[bookmark: _Toc226625876]IX. Gomendio garrantzitsuenak 
Ganbera honen iritziz garrantzitsuenak diren gomendioak jasoko ditugu hemen:
· Barneko kontrol sistema eraginkorra ezartzea, haren bidez bermatua egon dadin araudia betetzea, behar bezalako kontabilitate- eta aurrekontu-kudeaketa, bai eta administrazio-kudeaketaren fiskalizazio egokia ere.
· Kontabilitate-espedienteetan kontabilizatzeko eragiketen frogagiriak jasotzea.
· Gasturik ez egiteko ahaleginak egitea aurrekontu-kreditu egoki eta behar bestekorik ez dagoenean; horretarako, aldez aurretik izapidetzea, kasua bada, beharrezkoak diren aurrekontu-aldaketak.
· Kobratu gabeko zorra agentzia exekutiboari bidaltzea, borondatezko epean kobratzeko epea amaitutakoan, epe exekutiboan premiamendu-prozeduraren bidez kobratzeko.
· Ekitaldi itxietako zordunen kontabilitate-saldoak araztea eta berdinkatzea zerga bilketako aplikazioaren saldoekin eta agentzia exekutiboak kudeatutako saldoekin.
· Finantzaketa lotua eta baliabide atxikiak dituzten gastuen kontrola eta jarraipena egitea, eta aurrekontu-emaitzari eta diruzaintza-gerakinari egotzitako finantzaketaren desbideratzeak behar bezala kalkulatzea. 
· Udalaren ondasun eta eskubide guztien inbentario balioztatua egin eta onestea.
· Jarduera ekonomikoen gaineko zergaren indizea egokitzea araudi aplikagarrian finkatutako mugetara.
· Zerga-onurak mugatzea legeria aplikagarrian jasotako kasuetara.
· Kontratu-lizitazio prozedura egokia izapidetzea halako prestazioetarako non balio zenbatetsiak gainditu egiten baititu munta txikiko kontratuetarako ezarritako mugak.
· Baldintza-agirietan ezartzea zer formula erabiliko diren haien bidez ebaluatu beharreko adjudikazio-irizpideen puntuazioa kalkulatzeko. 
· Aldizkako banku-berdinkatzeak egitea eta dokumentu bidez haien berri jasotzea.
[bookmark: _Toc118266020]


Gainera, finantza-fiskalizazioaren eta legedi-betetzearen fiskalizazioaren emaitza gisa, beste gomendio batzuk jaso ditugu txosten honen 5. gehigarrian, beste ohar eta aurkikuntza batzuei buruzkoan. 
Javier Marticorena Chapa auditorea arduratu da lan honetaz, eta hark proposatuta jaulkitzen da txosten hau, indarreko araudiak ezarritako izapideak bete ondotik.
Iruñean, 2026ko martxoaren 11n
Nafarroako Kontuen Ganberako lehendakaria: Ignacio Cabeza del Salvador


[bookmark: _Toc226625877]1. gehigarria. Mélidako Udalaren Kontu Orokorraren laburpena, 2023ko ekitaldia
[bookmark: _Toc22495436][bookmark: _Toc55460321]2023ko ekitaldiko aurrekontuaren likidazioaren egoera-orria[footnoteRef:5]  [5:  Udalak aurrekontuaren likidazioan onetsitako egoera-orri finantzarioekin bat datoz. ] 

	Gastuak
	Hasierako
kreditua
	Aldea
	Behin betiko
kreditua
	Onartutako betebehar garbiak (OBG)
	Ordainketak
	Betetakoa (%)
	Ordainketak  
(%)

	1. Pertsonal-gastuak
	304.376
	82.775
	387.150
	429.898
	429.898
	111
	100

	2. Gastu arruntak
 ondasun eta zerbitzuetan
	939.018
	95.536
	1.034.555
	1.019.924
	1.014.402
	99
	99

	3. Gastu finantzarioak
	1.000
	6.000
	7.000
	3.669
	3.669
	52
	100

	4. Transferentzia arruntak
	32.850
	7.062
	39.912
	36.973
	29.306
	93
	79

	5. Kontingentzia eta bestelako ezusteetarako funtsa
	7.856
	0
	7.856
	5.499
	5.499
	70
	100

	6. Inbertsio errealak
	1.569.629
	−86.631
	1.482.998
	1.409.667
	1.407.530
	95
	100

	7. Kapital-transferentziak
	0
	0
	0
	0
	0
	0
	0

	8. Aktibo finantzarioak
	0
	0
	0
	0
	0
	0
	0

	9. Finantza-pasiboak
	37.000
	0
	37.000
	32.062
	32.062
	87
	100

	Guztira
	2.891.729
	104.742
	2.996.471
	2.937.692
	2.922.366
	98
	99


Diru-sarreren aurrekontuaren betetzea. Sailkapen ekonomikoa
	Diru-sarrerak
	Hasierako
aurreikuspena
	Aldea
	Behin betiko
aurreikuspena
	Onartutako eskubide garbiak (OEG)
	Kobrantzak
	Betetakoa (%)
	% 
Kobrantzak

	1. Zuzeneko zergak
	278.409
	0
	278.409
	320.207
	305.323
	115
	95

	2. Zeharkako zergak
	15.000
	0
	15.000
	20.202
	20.202
	135
	100

	3. Tasak, prezio publikoak
 eta bestelako diru-sarrerak
	82.146
	0
	82.146
	119.041
	115.124
	145
	97

	4. Transferentzia arruntak
	769.040
	104.742
	873.782
	454.036
	454.036
	52
	100

	5. Ond. diru-sarrerak eta 
herri-aprobetx.
	642.699
	0
	642.699
	672.831
	143.592
	105
	21

	6. Inbertsio errealen besterentzea
	0
	0
	0
	7.921
	7.921
	0
	100

	7. Kapital-transferentziak
	954.380
	0
	954.380
	956.278
	956.278
	100
	100

	8. Aktibo finantzarioak
	0
	0
	0
	0
	0
	0
	0

	9. Finantza-pasiboak
	150.055
	0
	150.055
	0
	0
	0
	0

	Guztira
	2.891.729
	104.742
	2.996.471
	2.550.516
	2.002.476
	85
	79


[bookmark: _Toc22495437][bookmark: _Toc55460322]

2023ko ekitaldiko aurrekontu-emaitza
	Kontzeptua
	2022*
	2023

	+Onartutako eskubide garbiak
	2.204.941
	2.550.516

	-Onartutako betebehar garbiak
	2.689.944
	2.937.692

	= Aurrekontu-emaitza
	−485.002
	−387.177

	Doikuntzak
	 
	 

	-Finantzaketaren desbideratze positiboa
	0
	0

	+Finantzaketaren desbideratze negatiboa
	0
	0

	+Diruzaintza-gerakinarekin finantzatutako gastuak
	0
	0

	+Merkataritza-eragiketen emaitza
	0
	0

	=Aurrekontu-emaitza doitua
	−485.002
	−387.177


*Auditatu gabeko ekitaldia
[bookmark: _Toc22495438][bookmark: _Toc55460323]2023ko diruzaintzako gerakinaren egoera-orria
	Kontzeptua
	2022*
	2023
	Aldea (%)

	+Kobratzeko dauden eskubideak
	741.973
	561.766
	−24

	   +Diru-sarreren aurrekontua: aurtengo ekitaldia
	736.564
	548.040
	 

	   +Diru-sarreren aurrekontua: itxitako ekitaldiak
	227.985
	247.464
	 

	   +Aurrekontuz kanpoko diru-sarrerak
	661
	890
	 

	   -Bilketa zaileko eskubideak
	223.237
	234.629
	 

	-Ordaintzeko dauden betebeharrak
	53.709
	67.857
	26

	   -Gastuen aurrekontua: aurtengo ekitaldia
	12.641
	15.326
	 

	   -Gastuen aurrekontua: itxitako ekitaldiak
	523
	523
	 

	   -Aurrekontuz kanpoko gastuak
	40.546
	52.008
	 

	+Diruzaintzako funts likidoak
	720.712
	515.544
	−28

	+Finantzaketaren desbideratze metatu negatiboak
	0
	0
	0

	=Diruzaintzako gerakina, guztira
	1.408.976
	1.009.452
	−28

	   Diruzaintza-gerakina, finantzaketa lotuko gastuengatikoa
	0
	0
	0

	   Diruzaintza-gerakina, baliabide atxikiak direla-eta
	0
	0
	0

	   Diruzaintza-gerakina gastu orokorretarako
	1.408.976
	1.009.452
	−28


[bookmark: _Toc22495439][bookmark: _Toc55460324]*Auditatu gabeko ekitaldia

Egoera-balantzea, 2023ko abenduaren 31koa[footnoteRef:6] [6:  Udalak egindako eta NFKAri igorritako, baina osoko bilkurak onetsi gabeko, kontu orokorrari dagokio] 

	 
	Azalpena
	2022*
	2023

	A
	Ibilgetua
	0
	0

	1 
	Ibilgetu materiala
	0
	0

	2 
	Ibilgetu ez-materiala
	0
	0

	3 
	Erabilera orokorrerako azpiegiturak eta ondasunak
	0
	0

	4 
	Herri-ondasunak
	0
	0

	5 
	Ibilgetu finantzarioa
	0
	0

	6 
	Lagapen edo adskripzio bidez jasotako ondasun eta eskubideak
	0
	0

	B
	Zirkulatzailea
	1.685.922
	1.311.938

	7 
	Itxitako aurrekontuetako zordunak eta aurrekontuz kanpokoak
	228.646
	248.355

	8 
	Aurrekontuko zordunak
	736.564
	548.040

	9 
	Kontu finantzarioak
	720.712
	515.544

	 
	Aktiboa, guztira
	1.685.922
	1.311.938


*Auditatu gabeko ekitaldia

	Azalpena
	2022*
	2023

	 Funts berekiak
	1.504.958
	1.148.888

	Ondarea eta erreserbak
	1.601.522
	1.073.373

	Entregaturiko ondasun eta eskubideak
	0
	0

	Ekitaldiko emaitza ekonomikoa
	−96.564
	75.515

	Epe luzeko zorrak
	127.254
	95.192

	Jesapenak, maileguak eta fidantzak eta jasotako gordailuak
	127.254
	95.192

	Epe laburreko zorrak
	53.709
	67.857

	Itxitako aurrekontuetako hartzekodunak eta aurrekontuz kanpokoak
	41.068
	52.531

	Aurrekontuko hartzekodunak
	12.641
	15.326

	Pasiboa, guztira
	1.685.922
	1.311.938


*Auditatu gabeko ekitaldia

2023ko ekitaldiko emaitza ekonomikoa[footnoteRef:7] [7:  Udalak egindako eta NFKAri igorritako, baina osoko bilkurak onetsi gabeko, kontu orokorrari dagokio] 

Zorra
	 
	Zorra - Azalpena
	2022*
	2023

	61
	Pertsonal-gastuak
	381.890
	429.898

	62
	Finantza-gastuak
	489
	3.669

	64
	Kanpoko lan, hornidura eta zerbitzuak
	1.287.782
	1.019.924

	67
	Transferentzia arruntak
	31.789
	36.973

	68
	Kapital-transferentziak
	0
	0

	69
	Kalkulatutako gastuak
	0
	0

	D80
	Ekitaldiko emaitza arrunt negatiboa
	−96.564
	0

	D82
	Salmenten eta inbertsioen ataleko galerak eta aparteko beste galera batzuk
	0
	0

	D83
	Aktibo finantzarioen salmentengatiko galerak
	0
	0

	D84
	Bajak eta itxitako aurrekontuen deuseztapenak
	0
	136

	D89
	Ekitaldiko emaitza ekonomiko negatiboa
	−96.564
	0


*Auditatu gabeko ekitaldia
Hartzekoa
	 
	Hartzeko - Azalpena
	2022
	2023

	70
	Salmentak
	134.817
	119.041

	71
	Jabetza- eta enpresa-errenta
	867.747
	672.831

	72
	Produkzioari eta inportazioari lotutako tributuak
	31.983
	98.341

	73
	Errentaren eta ondarearen gaineko zerga arruntak
	164.866
	164.335

	76
	Transferentzia arruntak
	351.140
	454.036

	77
	Kapitalaren gaineko zergak
	54.832
	57.531

	78
	Beste diru-sarrera batzuk
	0
	0

	H80
	Ekitaldiko emaitza arruntak
	0
	75.651

	H82
	Inbertsioen salmentako irabaziak
	0
	0

	H83
	Aktibo finantzarioen salmentaren irabaziak
	0
	0

	H84
	Altak eta preskripzioak, itxitako aurrekontuak
	0
	0

	H89
	Ekitaldiko emaitza ekonomiko positiboa
	0
	75.515


*Auditatu gabeko ekitaldia


[bookmark: _Toc226625878][bookmark: _Toc118266022]2. gehigarria. Melidako Udala
[bookmark: II.1._Información_general][bookmark: _Toc19535157][bookmark: _Toc226625879]2.1 Informazio orokorra
Mélida Tuterako merindadeko udalerria da. 26 km2-ko azalera du, eta 715 biztanle zeuzkan 2023ko urtarrilaren 1ean.
Udalak ez dauka ez erakunde autonomorik, ez merkataritza-sozietaterik eta ez zerbitzu publikoen kudeaketarako bestelako erakunderik.
2023ko ekitaldia ixtean, honako hauek ziren Udalaren datu ekonomiko nagusiak eta langileria-arlokoak:
	Entitatea
	Onartutako eskubideak
	Onartutako betebeharrak
	Langileak 2023/12/31n

	Udala
	2.550.516
	2.937.692
	5[footnoteRef:8] [8:  Pertsona batek lanaldi partzialeko kontratua du plantillatik kanpo] 



Mélida Errege Bardeako Komunitateko gozamen-kidea da, eta 444.000 euroko diru-sarrerak jaso zituen harengandik 2023an. Gainera, honako entitate hauetan parte hartzen du:
· Zarrakazteluko Oinarrizko Gizarte Zerbitzuen Mankomunitatea.
· Mairagako Mankomunitatea: uraren ziklo osoaren kudeaketa, hiriko hondakin solidoen tratamendua eta ingurumenaren babesa.
· Nafarroako Erdialdeko Kirol Zerbitzuen Mankomunitatea.
· Nafarroako Erdialdea Garatzeko Partzuergoa: eskualdearen garapen oso eta berdinzalea bultzatzea.
[bookmark: _Toc19535158]Zerbitzu horiek guztiek 34.025 euroko gastua ekarri diote Udalari. 


[bookmark: _Toc226625880]2.2 Egindako jarduera 
Udalak honako zerbitzu hauek eta era honetan ematen ditu:
	Zerbitzua
	Zuzeneko kudeaketa
	Zerbitzu-kontratua
	Mankomunitatea
	Partzuergoa

	Argiteria publikoa
	
	x
	
	

	Hilerria
	x
	
	
	

	Hiriko hondakinen bilketa eta 
tratamendua
	
	
	x
	

	Bide-garbiketa
	x
	
	
	

	Uraren ziklo integrala
	
	
	x
	

	Estolderia
	
	
	x
	

	Parke publikoa
	x
	
	
	

	Liburutegia-ludoteka
	x
	
	
	

	Gizarte zerbitzuak
	
	
	x
	

	Kirol instalazioak
	x
	
	
	

	Hirigintza
	x
	
	
	

	Ingurumena
	x
	
	
	

	Kulturaren sustapena eta kultur
 ekipamenduak
	x
	
	
	

	Kirol-jarduerak
	
	
	
	x

	Ikastetxe publikoen
 mantentze-lanak
	x
	
	
	

	Berdintasunaren sustapena
	
	
	
	x

	Turismo-jardueraren sustapena
	x
	
	
	

	Merkataritza ibiltaria
	x
	
	
	




[bookmark: _Toc226625881]3. gehigarria. Arau esparrua
Honako hauek osatzen dute, funtsean, Udalari 2023an aplikatzekoa zaion arau-esparrua:
Estatuko araudia
· 7/1985 Legea, apirilaren 2koa, Toki Araubidearen Oinarriak arautzen dituena. 
· 38/2003 Legea, azaroaren 17koa, Dirulaguntzei buruzkoa. 
· 3/2004 Legea, abenduaren 29koa, Merkataritza-eragiketetako berankortasunaren aurkako neurriak ezartzen dituena.
· 2/2012 Lege Organikoa, apirilaren 27koa, Aurrekontu-egonkortasunari eta finantza-iraunkortasunari buruzkoa, eta hura garatzeko araudia. 
· 31/2022 Legea, abenduaren 23koa, Estatuko 2023rako Aurrekontu Orokorrei buruzkoa (sektore publikoaren zerbitzura diharduten langileen gastuen arloan aplikatu beharreko xedapenak). 
· HFP/1030/2021 Agindua, irailaren 29koa, Suspertze, Eraldatze eta Erresilientzia Plana kudeatzeko sistema taxutzen duena.
Foru-araudia eta toki-entitatearena
· 6/1990 Foru Legea, uztailaren 2koa, Nafarroako Toki Administrazioari buruzkoa. 
· 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko langileen estatutuaren testu bategina onesten duena. 
· 2/1995 Foru Legea, martxoaren 10ekoa, Nafarroako Toki Ogasunei buruzkoa. 
· 1/2017 Legegintzako Foru Dekretua, uztailaren 26koa, Lurraldearen Antolamenduari eta Hirigintzari buruzko Foru Legearen testu bategina onesten duena.
· 2/2018 Foru Legea, apirilaren 13koa, Kontratu publikoei buruzkoa.
· 19/2022 Foru Legea, uztailaren 1ekoa, 20/2021 Legetik eratorritako egonkortze prozesuak egiteko neurriei buruzkoa. 
· 270/1998 Foru Dekretua, irailaren 21ekoa, aurrekontuari eta gastu publikoari buruzkoa; 234/2015 Foru Dekretua, irailaren 23koa, aurrekontu egiturari buruzkoa, eta 273/1998 Foru Dekretua, irailaren 21ekoa, Nafarroako Toki Administrazioarentzat Kontabilitate Instrukzio Orokorra onestekoa.
· Udalaren 2023ko aurrekontuaren exekuzio-oinarriak eta udalaren gainerako barne-arauak.
[bookmark: _Toc226625882][bookmark: _Toc430935366][bookmark: _Toc22495440][bookmark: _Toc55460325][bookmark: _Toc118266027]4. gehigarria. Iritziaren oinarriari buruzko informazio gehigarria
Fiskalizazio finantzarioari buruzko iritzia ukatzea eta legedi-betetzearen fiskalizazioari buruzko aurkako iritzia justifikatu duten alderdien gaineko informazio zehatzagoa sartu dugu gehigarri honetan.
[bookmark: _Toc226625883]4.1 Fiskalizazio finantzarioari buruzko iritzia ukatzea  
· Egindako azterketan hutsune nabariak antzeman dira egindako barne-kontrolean, eta hutsune horiek egindako transakzioetako arrisku handien berri ematen dute, 5. gehigarrian garatutako gastuen zein diru-sarreren arloetan. Zehazki:
· Kontabilitateko aplikazioan zehaztutako lotura juridikoko poltsak ez datoz bat aurrekontua betearazteko oinarrietan ezarritakoetan, eta horrek aurrekontu-kredituak egoki kontrolatzea zailtzen du.
· Ez da egin kanpoko aholkularitzak egindako nominaren aurretiko fiskalizaziorik, ezta ondotiko kontrolik ere.
· Ez da aldizkako banku-berdinkatzerik egiten.
· Dirulaguntza izendunen onuradunek aurkeztutako justifikazioak fiskalizatu izanaren berririk ere ez dago.
· Egindako azterketan ez digute eman diru-sarreren eragiketa jakin batzuen euskarri informazioa. Hala: 
· Lurraren kontribuzioaren lehen seihilekoko bederatzi ordainagiri berrikusi ditugu (13.084 euro guztira). Ez dute haietako hiruren kobrantza justifikatu (12.429 euro)[footnoteRef:9], eta ez dute argitu haietako bi (577 euro) agentzia exekutiboari igorri dizkioten kobrantza kudeatzeko. [9:  Bigarren seihilekoko ordainagiriaren kobrantza egiaztatu dugu.] 

· Laborantzako herri-lurren aprobetxamenduagatik egindako sei ordainagiri (244.496 euro) aztertu ditugu. Nolanahi ere, zerga bilketako aplikazioan kobratuta daudela ageri diren ordainagiriak (127.720 euro) benetan ordainduta daudela egiaztatu dugu.
· Egindako azterketan honako eragiketa hauen euskarri-dokumentaziorik ez dutela berretsi digute: 
· Beste transferentzia batzuen kontzeptu ekonomikoan 2.468 euroko diru-sarrerak kontabilizatuta daude, jaietan egindako jardueretatik datozenak eta egindako gastuen zati bat ordaintzera bideratuak. 
· Igerilekuan sartzeagatiko diru-sarreren ehuneko 14 (4.573 euro).
· Herriko jaietan egindako jardueren gastuak, kutxako eskudiruarekin ordainduak (4.241 euro). 
· Ez da egin ukitutako finantzaketaren desbideratzeen jarraipenik, ezta baliabide atxikiena ere. Egindako azterketatik, honako hau ondorioztatzen dugu: 
· Aztertutako obretako batean 168.856 euroko urteko desbideratze positibo metatua antzeman dugu. 
· Determinazio libreko programatik jasotako diru-sarrerak (32.710 euro) eta Errege Bardeako gozamen-kide gisako ekarpena (444.000 euro) ez dira baliabide atxiki gisa jaso. 
· Gastu orokorretarako diruzaintza-gerakina gainbaloratua dago, aurreko bi paragrafoei dagokien zenbateko osoan bederen. 
[bookmark: _Toc226625884]4.2 Legedi-betetzearen fiskalizazioari buruzko aurkako iritzia
· Hornidura elektrikoaren kontratuan (1,13 milioian adjudikatuta) honako ez-betetze hauek antzeman ditugu:
· Eskaintza ekonomikoak baloratzeko formula matematikoak ez daude baldintza-agirian zehaztuta, eta ez daude azalduta, gerora, balorazio-aktan. 
· Kontratuaren lizitazioa eta adjudikazioa ez dira argitaratu Europar Batasunaren Aldizkari Ofizialean, eta adjudikazioa Nafarroako Kontratazioaren Atarian (aurrerantzean, NKA) argitaratu izanaren berririk ere ez dago. 
· Ez dute bete eskaintzak aurkezteko ezarritako 30 eguneko gutxieneko epea. 
· Sinatutako kontratuaren iraupena (48 hilabete) ez dator bat baldintza-agirian ezarritakoarekin (36 hilabete). 
· Udalak okerki esleitu zituen, munta txikiko kontratu bezala, honako hornidura, segidako zerbitzu-emate eta obra hauek gutxienik:
	Xedea
	Hornitzaile kopurua
	Gastua, guztira (2023)

	Aholkularitza juridikoa
	1
	7.696

	Telefonia
	1
	8.711

	Udal aseguruak
	2
	11.093

	Atezaintza
	1
	11.556

	Guztira
	5
	              39.056 





[bookmark: _Toc226625885]5. gehigarria. Erregulartasunari buruzko fiskalizazioaren beste ohar eta aurkikuntza batzuk
Jarraian, ohar, iruzkin eta informazio gehigarri batzuk jaso ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gertatzen ahal direnak.
Orobat, gehitu ditugu Udalaren kudeaketa ekonomiko-administratiboa hobetze aldera Ganbera honen ustez beharrezkoak diren gomendioak. 
[bookmark: _Toc461588448][bookmark: _Toc461590590][bookmark: _Toc461591110][bookmark: _Toc461592241][bookmark: _Toc461593661][bookmark: _Toc461593794][bookmark: _Toc461594096][bookmark: _Toc461594693][bookmark: _Toc461595086][bookmark: _Toc461595678][bookmark: _Toc461601747][bookmark: _Toc461602534][bookmark: _Toc462124223][bookmark: _Toc462124303][bookmark: _Toc462803278][bookmark: _Toc463680850][bookmark: _Toc463680930][bookmark: _Toc463681087][bookmark: _Toc464619342][bookmark: _Toc464870764][bookmark: _Toc496503483][bookmark: _Toc69801029][bookmark: _Toc93816327][bookmark: _Toc93817014][bookmark: _Toc120335778][bookmark: _Toc120335700][bookmark: _Toc120335533][bookmark: _Toc318960028][bookmark: _Toc430935363][bookmark: _Toc55460326][bookmark: _Toc22495441][bookmark: _Toc118266028][bookmark: _Toc226625886]5.1 2023ko aurrekontu orokorra 
Mélidako Udaleko osoko bilkurak 2022ko abenduaren 19an eman zion behin betiko onespena aurrekontuari, eta 2023ko urtarrilaren 2an argitaratu zen Nafarroako Aldizkari Ofizialean (aurrerantzean, NAO). 
Udalaren 2023rako hasierako aurrekontuan jasotako gastuen eta diru-sarreren hasierako aurreikuspena 2.891.729 eurokoa zen. 
Diru-sarrera horiek aztertu ondotik, honako konklusio hauek azpimarratzen ditugu:
·  Aurrekontuaren espedientea osorik dago, langileen eranskina izan ezik.
· NAOn argitaratutako aurrekontua osoko bilkuraren aktan jasotakoarekin bat etorriagatik, guztizko zenbatekoak ez datoz bat kapituluetako zenbatekoen baturarekin. Aldea 967.870 eurokoa da, eta inbertsioei buruzko 6. kapituluan dago.
· NAOn argitaratutako gastuaren guztizko zenbatekoak 4.144 euroko aldea du kontabilitateko aplikazioan jasotako aurrekontuarekin, zeina Nafarroako Foru Komunitateko Administrazioari (aurrerantzean, NFKA) igorri baitzitzaion.
· Espedientea NFKAra igortzeak araudian ezarritako 15 eguneko epea gainditu du.
[bookmark: _Toc226625887]5.2 2023ko aurrekontuaren likidazioa 
2023ko ekitaldiko aurrekontu likidazioaren espedientea 2024ko ekaineko alkatetzaren ebazpen bidez onetsi zen; alegia, araudian ezarritako epetik kanpo. 
Aurrekontuaren likidazio espedienteko egoera-orriak aztertuta, honako hutsune hauek nabarmentzen ditugu:
· Ez daude ukitutako finantzaketaren egoera-orria eta baliabide atxikien egoera-orria.
Biltzen zailak diren eskubideekin lotuta, irailaren 21eko 270/1998 Foru Dekretuaren irizpideari jarraiki zaio haiek zehazteko; halere, ez da bete aurrekontua betearazteko oinarrietan ezarritakoa, eta diruzaintza-gerakinaren 91.575 euroko gutxiegizko balorazioa sortu da. 
Txosten honetako ‘Gomendioen jarraipena’ izeneko atalean horri buruz esandakoaz gain, honako hau gomendatzen dugu:
· Aurrekontu likidazioa eta kontu orokorra onestea eta NFKAri igortzea araudian ezarritako epeen barruan.
· Aurrekontu likidazioaren espedientea osatzea araudian eskatzen den dokumentazioarekin.
· Kobratzeko dauden eta biltzen zailak edo ezinezkoak diren eskubideak zehaztea aurrekontua betearazteko oinarrietan ezarritakoaren arabera, edo oinarriak egokitzea foru dekretuan adierazitakora. 
[bookmark: _Toc226625888]5.3 Aurrekontu egonkortasuna eta finantza iraunkortasuna 
Pandemiak eragindako krisiaren ondorioz, Europako Batzordeak Egonkortasun eta Hazkunderako Itunaren babes-klausula orokorra aplikatu zuen 2020an, eta haren aplikazioa luzatu zuen 2021, 2022 eta 2023ko ekitaldietarako. 
2022ko irailaren 22an, Kongresuaren osoko bilkurak iritzi zion bazeudela Espainiako Konstituzioaren 135.4 artikuluan eta Aurrekontu Egonkortasunari eta Finantza Iraunkortasunari buruzko Lege Organikoaren 11.3 artikuluan ezarritako ezohiko inguruabarrak. Ondorioz, 2023an arau fiskalak eten egin ziren, eta ondoriorik gabe utzi ziren aurrekontu egonkortasuneko, gastu arauko eta finantza iraunkortasuneko helburuak.  
Mantendu egin ziren zorpetze-eragiketak baimentzeko araubidea eta merkataritza-zorraren jasangarritasunerako betebeharrak. 
Merkataritza-zorraren jasangarritasunari dagokionez, udalak ez du argitaratu eta kontu-hartzaileak ez du jakinarazi ea hornitzaileei ordaintzeko batez besteko epeak gainditu ote duen berankortasunari buruzko araudian ezarritako 30 eguneko gehieneko epea. 
Gure fiskalizazio lanaren ondorioz, txosten honetako “Gomendio garrantzitsuenak” atalean gaiari buruz adierazitakoaz gain, zera gomendatzen dugu: hornitzaileei ordaintzeko batez besteko epea araudian xedatutakoaren arabera kalkulatzea eta argitaratzea.
[bookmark: _Toc117581103][bookmark: _Toc118266032][bookmark: _Toc226625889][bookmark: _Toc430935368][bookmark: _Toc455145998]5.4 Pertsonal-gastuak 
Onetsitako aurrekontuaren likidazio egoeraren arabera, Udaleko pertsonal-gastuak 429.898 eurokoak izan ziren, eta haien exekuzioa behin betiko kredituen ehuneko 106 izan da. Ekitaldian sortutako gastuen guztizkoaren ehuneko 16 dira. 


	Kontzeptu ekonomikoa
	OBG, 2023

	Gobernu organoak
	20.432

	Funtzionarioak/kontratu administratiboa duten langileak
	98.092

	Langile lan-kontratudunak
	198.838

	Gizarte-kuotak
	111.553

	Langileen gastu sozialak
	912

	Familia-osagarria
	70

	Guztira
	429.898


Nabarmentzen dugu pertsonal-gastuen ehuneko 33 enplegu sozial babestuko langile lan-kontratudunei dagozkie, eta ehuneko 26, berriz, kuota sozialei. 
Plantilla organikoa
2023ko urtarrilaren 2ko NAOn argitaratu zen Udalaren 2023rako plantilla organikoaren behin betiko onespena. Hauexek dira plantillako lanpostuak eta horien egoera 2023ko ekitaldiaren itxiera-unean: 
	
Kontzeptua
	Udala

	Plantillako lanpostuak
	4

	Beteta
	2

	Hutsik
	2

	Beteta dauden lanpostu hutsak
	2

	Lanpostu hutsak (%)
	50

	Bete diren lanpostu hutsak (%)
	100

	Behin-behinean bete diren lanpostuak (%)
	50


2023an, plantillako bi lanpostu daude hutsik; eta biak aldi baterako beteta daude. Behin-behinekotasunaren indizea, begin egonkortzeko prozesua bukatua, eta kalkulatua aldi baterako betetako plazen eta behin betiko nahiz aldi baterako betetako plaza guztien arteko zatidura gisa, ehuneko 50ekoa zen. 
Honako hau da plantillako lanpostuen araubide juridikoa:
	Araubidea
	Lanpostuak

	Funtzionarioak
	3

	Langile lan-kontratudunak
	1

	Guztira
	4


Plantilla organikoari buruz egin dugun azterketa eta argitaratutako langile-zerrenda kontuan hartuta, honako hutsegite hauek azpimarratzen ditugu:
· Langileen izen zerrendan, 2023ko abenduaren 31n, 2024ko plantilla organikoarekin batera argitaratutakoan, lanpostu bat hutsik ageri da, baina haren titularra aldi baterako dago eginkizun-gabetuta; horrenbestez, huts gisa sailkatzea ez da zuzena. 
· 2023ko martxoaren 16an, udalaren osoko bilkurak plantilla organikoaren aldaketa bat onetsi zuen, eta ez zuten NAOn argitaratu. Erabakian bi lanpostutan maila Dtik Cra aldatzea jasotzen da. Alabaina, 2024ko plantilla organikoa (2023ko abenduaren 18ko NAOn argitaratu zen), aldaketa jasotzeaz gain, lanpostu baten araubide juridikoaren aldaketa ere jasotzen du, baina ez, ordea, lanpostuaren formalizazio zuzena. 
· Langile lan-kontratudun bat maila goragoko lanpostu batean behin-behineko izendatzen da, eta hori araudiaren kontrakoa da. 
Egonkortzearen azterketa
Enplegu publikoaren egonkortze-prozesua aztertu dugu aintzat harturik zer betekizun eta epe ezartzen diren uztailaren 1eko 19/2022 Foru Legean, 20/2021 Legetik eratorritako egonkortze prozesuak egiteko neurriei buruzkoan. Udala foru lege horri atxiki zitzaion 2022ko urriaren 20ko Osoko Bilkuraren erabakiaren bidez.
 	Idazkari kontu-hartzailearen plaza ez da sartzen egonkortze-prozesuen azterketan; izan ere, toki-entitateetako idazkarien eta kontu-hartzaileen plazak NFKAk emandako dagokion gaikuntzaren bidez betetzen dira. 
Horri dagokionez, adierazten dugu aipatu gaikuntza-prozesua epaiaren zain dagoela —konstituzionaltasun-arazoa ebatzitakoan—, Nafarroako Justizia Auzitegi Nagusiak konstituzio-kontrakotasuneko arazo bat planteatu baitzuen maiatzaren 30eko 16/2022 Foru Legearen (Nafarroako Foru Komunitateko gaikuntzadun funtzionarioentzat erreserbatutako lanpostuetan aldibaterakotasuna murrizteko presako neurriei buruzkoa) bi artikuluri buruz.
Egonkortzeko prozesua behar bezala izapidetu zen. Honako alderdi hauek azpimarratzen ditugu: 
· Udalak, araudian ezarritako 2022ko ekainaren 1eko epemugaren barruan, administrari laguntzaileko plaza bat egonkortzeko lan publikoaren eskaintza (aurrerantzean, LPE) onetsi zuen (2022ko maiatzaren 12ko NAOn argitaratu zen), araudian ezarritako betekizunak beteta.
· Plaza betetzeko, merezimendu-lehiaketaren sistemaren bidezko deialdi bakar bat onetsi zen. 2022ko urriaren 31n argitaratu zen, legeak dioenarekin bat, zeinak 2022ko abenduaren 31 ezartzen baitzuen epemugatzat. Ez zitzaien errekurtsorik aurkeztu ez LPEari ez deialdiari.
·  2023ko otsailaren 10ean izendapena NAOn argitaratu zen, araudian ezarritako epearen barruan. 
Pertsonal-gastuaren egiaztapenak
Nominak kanpoko lan-arloko aholkularitza-etxe batek egiten ditu. Gero, Udalari bidaltzen dizkio artxiboak, kontabiliza eta ordain ditzan. 
Plantilla organikoan jasotako lau lanpostuetako langileei ordaindutako ordainsari-kontzeptuak aztertu ditugu, bai eta bertan jaso gabeko lanpostuetan ari diren bi pertsonari dagozkionak ere. Halaber, kargudun hautetsien ordainsariak egiaztatu ditugu. Aztertutako zenbatekoa 167.584 eurokoa da; alegia, urteko ordainsarien ehuneko 53. 
Honako hauek dira langileria-gastuen fiskalizaziotik atera ditugun konklusioak: 
· Kontabilizatutako nomina ez dator bat nominaren laburpenarekin (958 euroko aldea). 
· Jasotako familia laguntzaren eta antzinatasunaren kontzeptuak egokiak diren ezin izan dugu egiaztatu, langileen egoeraren egiaztagiriak jasotzen dituen langileei buruzko espedienterik ez baitago. 
· Egiaztatu dugunez, plantilla organikoan jaso gabeko lanpostu baterako kontratatutako pertsona batek hasierako kontratuan jasotakoa ez beste lanpostu bat bete du. Gainera, kontratuak hileko ordainsari gordina baino ez zuen jasotzen, banakapena zehaztu gabe. Ondorioz, jasotako ordainsariak zuzenak diren ezin izan dugu egiaztatu.
· Langileen gizarte-segurantzari dagokionez, ezin izan dugu egiaztatuta ordaintzeko dagoen saldoa likidazioarekin eta dagokion nominarekin bat datorren. Gainera, ez dute gizarte-segurantzan kotizatu ordaindutako nomina atzerapenengatik (774 euro). 
· Pertsona fisikoen errentaren gaineko zergako atxikipenaren hasierako eta bukaerako kontabilitate saldoa ez dator bat Nafarroako Foru Ogasunean aurkeztutako aitorpenarekin (315 euroko aldea). 
Kontuan hartuta gure lanaren ondorioak, bai eta txosten honetako “Gomendio garrantzitsuenak” atalean jasotakoak ere, honako hau gomendatzen dugu:
· Sinatutako lan-kontratuetan aldi baterako lan-kontratudunen ordainsari kontzeptuak xehetasun handiagoz zehaztea. 
· Lanpostuak betetzeko berariazko hautaketa prozesuak deitzea.
· Langile publiko guztien espediente administratibo egokia eta osatua izatea. 
· Egiaztatzea ea bat datozen Gizarte-segurantzari eta Nafarroako Foru Ogasunari pertsona fisikoen errentaren gaineko zergagatik ordaindu gabe dauden saldoak eta aurkeztutako likidazioa, eta dagozkien saldoak erregularizatzea.
[bookmark: _Toc118266033][bookmark: _Toc226625890][bookmark: _Toc430935369][bookmark: _Toc455145999]5.5 Ondasun eta zerbitzuetako gastu arruntak 
Onetsitako aurrekontuaren likidazio egoeraren arabera, ondasun arruntetan eta zerbitzuetan egindako gastuak 1.019.924 eurokoak izan ziren. Ekitaldiko betebehar onartu guztien ehuneko 35 dira, eta haien exekuzio-maila behin betiko kredituen ehuneko 99koa izan da. 
Honako hauek dira gastu arrunt nagusiak eta aurreko ekitaldiaren aldean izandako aldaketa: 
	Kontzeptua 
	2023

	Azpiegiturak eta ondasun naturalak
	244.596

	Hornidurak
	282.403

	Askotariko gastuak
	278.815

	Dietak
	15.050


Egiaztatu dugunez, dirulaguntza izendunak ondasun eta zerbitzuetako gastu arrunt gisa oker kontabilizatu dira; 15.631 euro gutxienez, txosten honetako 5.7 atalean zehaztu bezala.
Zinegotziek osoko bilkuretara eta lan bileretara joateagatik jasotako dieten lagin bat aztertu dugu. 2023ko ekainaren 28ko osoko bilkuraren erabakiaren bidez osoko bilkuretara eta lan bileretara joateagatiko konpentsazio ekonomikoa onetsi zen[footnoteRef:10]. Egiaztatu dugunez, lan bilerengatiko dietaren eskatzaileak ez du aitorpena sinatzen, eta ez da ageri berrikusi denik ere. [10:  100 euro udaletxetik kanpoko osoko bilkura eta bileretara joateagatik, eta 50 euro entitatean osoko bilkurak prestatzeko lan bilerak egiteagatik. Kontzeptu guztiengatik, urteko gehieneko ordainsaria sei zinegotzientzat, gehienez, 17.000 eurokoa izanen da.] 

Administrazio-kontratazioa
Eraikinen, argien eta ponpatze-estazioaren hornidura elektrikoaren kontratuaren lizitazioa eta adjudikazioa aztertu ditugu. 
	Kontratua
	Prozedura
	Lizitatzaile
 kopurua
	Balio
 estimatua
	Lizitazio
 zenbatekoa
	Adjudikazio 
zenbatekoa
	Beherap.

	Eraikinen, argi elektrikoen eta ponpatze-estazioaren hornidura elektrikoa
	Irekita
	2
	1.125.563
	1.125.563
	1.125.563
	-


Aztertu ondotik, nabarmendu behar dugu legezko eskaerak diren zenbait betebehar exekutatzeko baldintza berezi gisa ezarri zirela; gainerakoei dagokienez, ez da betetze-mailaren jarraipenik egiten. 
Munta txikiko kontratuak
[bookmark: _Toc118266034]Munta txikiko kontratazioa aztertu dugu. Hurrengo taulan adierazten da ondasun eta zerbitzuetan egindako gastu arrunten xehakapena zenbateko-tartearen arabera, bai eta aztertutako lagina ere. 
	
	
	
	
	(eurotan)

	Gastu arruntak, ondasunetan eta zerbitzuetan
	Hornitzaile kopurua
	Gastua, guztira
	Hornitzaile kopurua
	Aztertutako gastua

	15.000 euro gehi BEZa baino handiagoa
	9
	 598.170 
	7
	 495.934 

	3.750 eta 15.000 euro artekoa 
(gehi BEZa)
	24
	 173.744 
	6
	 42.580 

	Txikiagoa 3.750 euro gehi BEZa baino
	197
	 248.010 
	-
	-

	Guztira
	230
	 1.019.924 
	13
	 538.514 


Ondasun eta zerbitzuetan egindako gastu arrunten guztizkoaren ehuneko 53 egiten duen lagin bat aztertu dugu, kapitulu horretako gastuen hornitzaile guztien ehuneko seiri dagokiona.
NKAn ez da argitaratu munta txikiko kontratuen hiru hilean behingo informaziorik.
Kontuan hartuta gure lanaren ondorioak, eta txosten honetako “Gomendio garrantzitsuenak” atalean jasotako aholkuez gain, honako hau gomendatzen dugu:
· Baldintza-agirietan ez jasotzea, exekuziorako baldintza berezi gisa, kontratistek, legez, nahitaez bete beharreko alderdiak.
· Eskatzea dieten eskaera aitortzaileak sinatuta egon dadin; espedientean egindako administrazio balidazioaren berri jasotzea, eta oker jaso5tako zenbatekoak itzultzeko eskatzea.
· Nafarroako Kontratazioaren Atarian munta txikiko araubide bereziaren bidez adjudikatutako kontratuen zerrendak hiru hilean behin argitaratzea.
[bookmark: _Toc226625891]5.6 Inbertsioak
Onetsitako aurrekontuaren likidazio egoeraren arabera, 2023ko ekitaldiko inbertsioak 1.409.667 eurokoak izan ziren. Ekitaldian onartutako betebehar guztien ehuneko 48 dira, eta haien betetze-maila behin betiko kredituen ehuneko 95ekoa izan da.
Honako hauek izan dira 2023an egin diren inbertsio nagusiak:
	Azalpena
	OBG, 2023

	Zinemako eraikina berritzea
	661.997

	Bide publikoen zoladura, oinezkoentzat egitea
	324.704

	Ikastetxe publikoa eraberritzea (berokuntza)
	148.350

	Lursailak eta etxebizitzak erostea
	107.499

	Eguzki plakak jartzea energia sortzeko
	93.204


Honako espediente hauek aztertu ditugu:
· Zinema-areto, antzerki eta kontzertuetako eraikina eraberritzea:
	Kontratua
	Adjudikazio
 proz.
	Lizitatzaile 
kopurua
	Lizitazioaren zenbatekoa
 BEZik gabe
	Adjudikazioaren 
prezioa
  BEZik gabe
	Beherapena (%)

	Zinema-areto,
antzerki eta kontzertuetako 
eraikina eraberritzea
	Irekita 
	3
	686.287
	686.286
	0


· San Isidro kaleko sareak berritzea eta zolatzea, 348.294 euroko adjudikazio zenbatekoan: Lizitazio espedientearen administrazio kudeaketa Mairagako Mankomunitateari eskuordetzen zaio. 
· Higiezin bat enkante publiko bidez zuzenean eskuratzea udal biltegia izateko, 105.000 euroan.
Aipatutako laginari dagokionez, honako ondorio hauek nabarmendu nahi ditugu: 
· Legezko eskakizunak diren betebeharrak ezarri ziren eraikina eraberritzeko exekuzio baldintza berezi gisa; gainerakoei dagokienez, ez da haien betetze-mailaren jarraipenik egin. 
· Eraikina eraberritzeko eskaintzak baloratzeko erabilitako formulak prezio beherapenik ez dagoenean ere ematen du puntuazioa, eta ez ditu aurreikusitako puntu guztiak banatzen. 
· Epeak ez dira bete eraikina eraberritzeko lizitazio prozeduraren ondotiko fase hauetan: eskaintzak aurkezteko gutxieneko epea, adjudikazioa argitaratzea, kontratua formalizatzea eta obraren exekuzioa[footnoteRef:11]. [11:  Landa-lana bukatu zenerako, atzerapena ez zegoen justifikatuta, eta zegozkion zehapenak ere ez ziren eskatu.] 

Egin dugun fiskalizazio-lanaren emaitza gisa, txosten honetako “Gomendio garrantzitsuenak” atalean jasotako aholkuez gain, honako hau gomendatzen dugu:
· Baldintza-agirietan ez jasotzea, exekuziorako baldintza berezi gisa, kontratistek, legez, nahitaez bete beharreko alderdiak.
· Baldintza-agirietan balorazio ekonomikoko formulak ezartzea, eta haien bidez baztertzea puntuak ematea lizitazioaren zenbatekoa berdintzen duten eskaintzei, eta ahalbidetzea baldintza-agirietan ezarritako puntu guztiak banatzea. 
· Kontratazio publikoari buruzko araubidean ezarritako epeak betetzea.
[bookmark: _Toc118266035]

[bookmark: _Toc226625892]5.7 Transferentzia arruntetako gastuak 
Onetsitako aurrekontuaren likidazio egoeraren arabera, gastu kapitulu honetako exekuzioa ondotiko taulan jasota dago: 
	Kontzeptua 
	OBG, 2023

	Mankomunitateei
	26.002

	Familiei
	5.536

	Irabazi-asmorik gabeko erakundeei
	5.435

	Guztira
	36.973


Transferentzia arrunten gastuak 36.973 eurokoak izan ziren, ekitaldiko betebehar onartu guztien ehuneko bat. Haien exekuzio-maila behin betiko kredituen ehuneko 93 izan da.
Transferentzia arrunt guztien ehuneko 59 Zarrakazteluko Oinarrizko Gizarte Zerbitzuen Mankomunitateari (aurrerantzean, OGZM) eman zaizkio, eta ehuneko 11 Mairagako Mankomunitateari; haiek izan dira onuradun nagusiak.
Lau entitateri eginiko ekarpenen (kapituluko betebehar onartu guztien ehuneko 86) lagin bat aztertzearen emaitza gisa, zera antzeman dugu: OGZMri ordaindutako zenbatekoa baino 1.220 euro handiagoa da. 
Egiaztatu dugunez, ez da egin dirulaguntzen plan estrategikorik, haien helburuak, lortu nahi diren eraginak, epeak, aurreikusiriko kostuak eta finantzaketa-iturriak jasotzen dituenik. 
Halaber, elkarteei kultur jardueretarako emandako bost dirulaguntza izendun bederen identifikatu ditugu (15.631 euro). Azterketatik, honako konklusio hauek nabarmentzen dira:
· Ondasun eta zerbitzuetako gastu arrunt gisa oker kontabilizatu dira.
· Entitatearen aurrekontuan ez da identifikatzen ez dagokion onuraduna, ezta zuzkidura ekonomikoa ere, aplikatu beharreko araudia urratuta.
· Ez dituzte Dirulaguntzen Datu Base Nazionalean argitaratu.
· Orokorrean, dirulaguntzak lankidetza hitzarmenen bidez bideratzen dira. Lankidetza hitzarmenek dirulaguntzaren xedea arrunt labur zehazten dute, eta ez dute justifikazio araubiderik ezartzen. Nolanahi ere, kasu batean ez dago ez hitzarmen formulaziorik, ezta dirulaguntza emateko ebazpenik ere.
· Oro har, izandako gastuak ez daude aski justifikatuta, eta aurkeztutako diru-sarrerak handiagoak dira diruz lagundutako jardueraren kostua baino. 
Kontuan hartuta gure lanaren ondorioak, eta txosten honetako “Gomendio garrantzitsuenak” atalean jasotako aholkuez gain, honako hau gomendatzen dugu:
· Dirulaguntzen plan estrategiko bat onestea, eta bertan zehaztea helburuak, eraginak, aurreikusitako kostuak eta finantzaketa-iturriak. 
· Udal-aurrekontuko gastuen egoera-orrian dirulaguntza izendunak jasotzea, eta onuraduna nahiz aurrekontu-zuzkidura zehaztea.
· Izandako gastuak kontabilizatzea, haien izaera ekonomikoaren arabera.
· Dirulaguntzen emakida Dirulaguntzen Datu Base Nazionalean argitaratzea.
· Hitzarmen arauemaileetan eta dirulaguntza izendunak emateko ebazpenetan araudian eskatutako gutxieneko edukia gehitzea. 
· Egiaztagiriak eskatzea ordenantzan ezarritakoari jarraikiz, dirulaguntzaren xedea beteta izandako gastuak eta jasotako diru-sarrerak egiaztatze aldera.
[bookmark: _Toc118266036][bookmark: _Toc226625893][bookmark: _Toc455146002]5.8 Tributuak, prezio publikoak eta beste diru-sarrera batzuk 
Onetsitako aurrekontuaren likidazio-egoeraren arabera, tributu, prezio publiko eta bestelako diru-sarrerengatik 2023ko ekitaldian onartutako eskubideak 459.449 eurokoak izan ziren. Udalaren diru-sarrera guztien ehuneko 18 dira, eta honako hauei dagozkie: 
	 
	2023KO OEG
	2023KO OEGen guztizkoarekiko ehunekoa

	Zuzeneko zergak
	320.207
	13

	Lurraren kontribuzioa 
	190.153
	7

	Trakzio mekanikoko ibilgailuen gaineko zerga
	57.531
	2

	Hiri-lurren balioaren igoeraren gaineko zerga 
	0
	0

	Jarduera ekonomikoen gaineko zerga 
	72.523
	3

	Zeharkako zergak
	20.202
	1

	Eraikuntza, instalazio eta obren gaineko zergak 
	20.202
	1

	Tasak, prezio publikoak eta bestelako diru-sarrerak
	119.041
	5

	Tributuak, prezio publikoak eta bestelako diru-sarrerak, guztira
	459.449
	18


Nabarmentzekoak dira:
· 2023an, 2022 eta 2023ko erroldak igorri ziren. Azkena 29.580 eurokoa izan zen.


Udalak aplikatutako zerga-tasak, oro har, Nafarroako Toki Ogasunei buruzko 2/1995 Foru Legeak jasotzen duen sortaren tarte ertain-altuan daude, ondotiko taulan ikusten den bezala:
	Tributua
	Udala
	2/95 Foru Legea

	Hiri-lurraren kontribuzioa
	0,25
	0,25 - 0,50

	Landa-lurraren gaineko kontribuzioa
	0,5
	

	Ekonomia-jardueren gaineko zerga (EJZ)
	1,5
	1 - 1,4

	Lurren balio-gehikuntza
	15
	8-25

	Eraikin, instalazio eta obren gaineko zerga (EIOZ)
	3
	2-5


Egin dugun azterketaren ondotik, honako hau ondorioztatzen dugu:
· NFKAren 5.985 euroko ekarpena, JEZaren bilketa galeragatik, sarrera-aurrekontuko 1. kapituluan kontabilizatzen da, baina 4. kapituluan Nafarroako Ogasun Publikoaren tributuetako partaidetza gisa jaso beharko litzateke.
· Igerilekuan sartzeagatiko diru-sarreren ehuneko 24 ez daude kudeaketa programa informatikoan jasota. 
Kontuan hartuta gure lanaren ondorioak, bai eta txosten honetako “Gomendio garrantzitsuenak” atalean jasotakoak ere, honako hau gomendatzen dugu:
· JEZaren bilketa galeragatiko konpentsazioa Nafarroako Ogasun Publikoaren tributuetako partaidetza gisa kontabilizatzea.
· Kudeaketa programa informatikoak igerilekuko sarrera eta ordainketengatiko diru-sarrera guztiak jasotzea.
[bookmark: _Toc118266037][bookmark: _Toc226625894][bookmark: _Toc455146003]5.9 Transferentziengatiko diru-sarrerak 
Onetsitako aurrekontuaren likidazio-egoeraren arabera, transferentzia arruntengatiko eskubide garbi onartuak 454.036 eurokoak izan ziren, eta kapital-transferentziengatikoak, 956.278 eurokoak; guztira, diru-sarrera guztien ehuneko 55ekoak izan ziren.  
	Kontzeptua
	T.arrunt. OEG 2023
	 Kapit. transf. OEG 2023

	Estatuko Administrazio Orokorretik
	4.012
	 

	Nafarroako Foru Komunitateko
Administrazio Orokorretik
	383.966
	32.710

	Nafarroako Foru Komunitateko 
erakunde autonomo eta agentzietatik
	55.200
	 

	Beste transferentzia batzuk
	10.859
	 

	Erakunde autonomo eta estatu-agentzietatik
	 
	479.569

	Udalerriak taldekatzen dituzten beste entitate batzuetatik
	 
	444.000

	Guztira
	454.036
	956.278



· Onetsitako aurrekontuaren likidazio-egoeraren arabera, hona hemen ekitaldian jasotako transferentzia arrunt nagusiak:
	Aurrekontu aplikazioak
	2023ko OEG

	Nafarroako Foru Ogasunaren tributuetako partaidetza
	326.295

	Nafarroako Enplegu Zerbitzua
	55.200

	Nafarroako Gobernuaren beste transferentzia arrunt batzuk
	40.672

	Montepiorako dirulaguntza
	12.358

	Beste transferentzia batzuk familiei eta irabazi asmorik gabeko erakundeei (ekarpen partikularrak)
	10.859

	Kontsultategia mantentzeko dirulaguntza
	4.351

	Genero-indarkeriaren kontrako itunaren programarako dirulaguntza
	3.007

	Estatuko tributuetako dirulaguntza (gasolina eta erregaia)
	1.005

	Bake Epaitegirako dirulaguntza
	289

	Guztira
	454.036


Toki-entitateek Nafarroako tributuetan parte hartzeko duten funtsaren zuzkidurari dagokion finantziazioa 326.295 eurokoa da; alegia, transferentzia arrunten ehuneko 72. 
· Onetsitako aurrekontuaren likidazio-egoeraren arabera, hona hemen ekitaldian jasotako kapital-transferentzia nagusiak:
	Aurrekontu aplikazioak
	2023KO OEG

	IDAE PIREP zinema-antzokirako dirulaguntza
	479.569

	Bardeako Komunitatea
	444.000

	Nafarroako Gobernuaren determinazio libreko funtsa
	32.710

	Guztira
	956.278


IDAEk (Energiaren Dibertsifikazio eta Aurrezpenerako Erakundea) zinema berritzeko emandako dirulaguntza eta Bardeako Komunitatetik gozamen-kidea izateagatik jasotako ekarpena nabarmentzen dira.
· Udalaren informazio kontabilizatua NFKAk duenarekin bat datorrela egiaztatu dugu.
[bookmark: _Toc118266038][bookmark: _Toc226625895] 5.10 Ondareko diru-sarrerak
Onetsitako aurrekontuaren likidazio-egoeraren arabera, ondareko diru-sarrerak 672.500 eurokoak izan ziren; hau da, udalaren diru-sarrera guztien ehuneko 26. Haietatik, ehuneko 93 “La Quemada” herri-aprobetxamenduetatik datoz, jarraian zehaztutakoaren arabera: 
	Aurrekontu aplikazioak
	2023KO OEG

	Laborantzarako herri-lurren aprobetxamendua
	623.626

	Landa-finken errentamenduak (Soto Bajo zentr.)
	28.726

	Herri-larreen aprobetxamendua (eskortak)
	20.148

	Guztira
	672.500


Laborantzako herri-lurren aprobetxamenduaren lagin bat aztertu dugu. Azterketatik ondorioztatzen dugu errolda epez kanpo igortzen dela eta borondatezko kobratzeko epea hurrengo urtean bukatzen dela. 
Kontuan hartuta gure lanaren ondorioak, bai eta txosten honetako “Gomendio garrantzitsuenak” atalean jasotakoak ere, honako hau gomendatzen dugu kudeaketa prozedurak indarrean dagoen araudira egokitzea, bereziki epeei eta jakinarazpenei dagokienez.


[bookmark: _Toc200011539][bookmark: _Toc226625896]Behin-behineko txostenari aurkeztutako alegazioak
Mélidan, 2026ko martxoaren 9an

Nafarroako Kontuen Ganberako lehendakari Jose Ignacio Cabeza del Salvador jauna 
Ansoleaga kalea 10,
31001 Iruña

Lehendakari jauna:
“Mélidako Udalaren kontu orokorra”ri buruz egindako behin-behineko txostenari erantzunez, bertan aztertutako gaien gaineko argibide hauek ematen dizkizut:

Lehenbizikoa. - Kontabilitatearekin lotuta aurkeztutako gomendioek laburbilduz eskatzen dute barneko kontrol sistema eraginkorra ezartzea, haren bidez bermatua egon dadin araudia betetzea, behar bezalako kontabilitate- eta aurrekontu-kudeaketa, bai eta administrazio-kudeaketaren fiskalizazio egokia ere. Argi dugu oraingo lan-kargak kontabilitatea eta aurrekontua ongi kudeatzea galarazten duela.
Gomendio horri dagokionez, errefortzu bat kontratatu behar dugu kontabilitate arloan, udal baliabideen behar bezalako administraziorako behar diren kontabilitate eta aurrekontuko eskakizunak hobeki betetzeko.
Bigarrena. - Kontratazio publikoari buruzko gomendioekin lotuta, ahaleginduko gara baldintza-agiriak idazteko teknika hobetzen, barne hartuta behar diren balorazio formula guztiak, epeak beteta eta Europako publizitateari buruzko mugak aplikatuta.
Konpromisoa hartzen dugu, orobat, prestazioetarako kontratu-lizitazio prozedura hobetzeko, haien balio zenbatetsiak gainditu egiten baditu munta txikiko kontratuetarako ezarritako mugak.
Hartarako, espero dugu langile berriak kontratatuta hobetu eginen dela Kontratu Publikoei buruzko apirilaren 13ko 2/2018 Foru Legearen aplikazioa.
Hirugarrena. - Kobratu gabeko zorra agentzia exekutiboari igortzeari dagokionez, 2022, 2023, 2024 eta 2025ekoa igorri da, igorri gabe baitzegoen, neurri batean, amatasun-bajen ondoriozko langile aldaketengatik, eta jasotako fitxategiek azkenean herritarrek ordaintzen dituzten akatsak ez dituztela baieztatzeko langile nahiz denbora faltagatik.
Laugarrena. - Jarduera ekonomikoen gaineko zergaren indizea araudi aplikagarrian finkatutako mugetara egokituko da. Orduan 3.000 eurotik beherako obren salbuespena zegoen, eta okerra izanagatik, azaleratu egin dira aurkeztutako 3.000 eurotik beherako obra anitz, eta haiek Tafallako Etxebizitzak eta Eraikinak Birgaitzeko Bulegora igorri eta behar bezala baloratu ondotik, eskatutako obrak teknikoki hobetzea lortu da , eta anitzetan arkitektoek idatzitako memoria baloratuak edo proiektuak eskatu dira; horrela jokatu ezean obra haiek oharkabean eta jarraipen teknikorik gabe eginen ziren. Halaber, EIOZaren azken zenbatekoa nabarmen handitu zen aurreko urteetakoaren aldean.
Deitutako lehen osoko bilkuran 3.000 eurotik beherako obren salbuespena ezabatuko da.
Bosgarrena. - Mélidako Udalak dirulaguntzak emateari buruzko iradokizunei dagokienez, Mélidako Udalak honako hau eginen du:
· Dirulaguntzen plan estrategiko bat onetsi, eta bertan zehaztu helburuak, eraginak, aurreikusitako kostuak eta finantzaketa-iturriak.
· Udal-aurrekontuko gastuen egoera-orrian dirulaguntza izendunak jaso, eta onuraduna nahiz aurrekontu-zuzkidura zehaztu.
· Dirulaguntzen emakida Dirulaguntzen Datu Base Nazionalean argitaratu.
· Hitzarmen arauemaileetan eta dirulaguntza izendunak emateko ebazpenetan araudian eskatutako gutxieneko edukia gehitu.
· Egiaztagiriak eskatu ordenantzan ezarritakoari jarraikiz, dirulaguntzaren xedea beteta izandako gastuak eta jasotako diru-sarrerak egiaztatze aldera.
Seigarrena. - Kudeaketa programa informatikoak igerilekuko sarrera eta ordainketengatiko diru-sarrera guztiak jasotzeko gomendioari dagokionez, igerilekuetako sarrerak kudeatu eta kontabilizatzeko programa hobetuko dugu.

Benetan eskertzen ditut egindako gomendio guztiak, zalantzarik gabe laguntzen baitute Udal honen kudeaketaren etengabeko hobekuntza. Adeitasunez,

Francisco Javier Sesma Rodrigo 
Mélidako Udaleko alkatea


[bookmark: _Toc226625897]Kontuen Ganberaren erantzuna behin-behineko txostenari aurkezturiko alegazioak direla-eta 
Eskerrak eman nahi dizkiogu Mélidako Udaleko alkateari aurkeztu dituen alegazioengatik. Alegazio horiek behin-behineko txostenari eransten zaizkio, zeina behin betiko gisa ematen baita, jotzen baita horiek egin den fiskalizazioaren esplikazio bat direla eta horren edukia aldatzen ez dutela.
Iruñean, 2026ko martxoaren 11n
Nafarroako Kontuen Ganberako lehendakaria: Ignacio Cabeza del Salvador

